สวัสดีค่ะ วันที่27 ต.ค. มีเพศสัมพันธ์กับแฟนโดยหลั่งนอกแล้วกินยาคุมฉุกเฉินแบบ1เม็ด วันที่28 ต.ค. มีเพศสัมพันธ์กับแฟนสอดใส่แต่ไม่แตกแล้วใส่ถุง รอบ2ใส่ถุงแต่ถุงหลุดคา กินยาคุมฉุกเฉินแบบ2เม็ดในนั้นวันนั้น หลังจากนั้นมีเลือดคลายประจำเดือนแต่มาน้อยกว่าประจำเดือน มาวันที่6 พ.ย 3-4วัน ซื้อที่ตรวจมาตรวจวันที่10 พ.ย ขึ้น1ขีด แต่พอถึงไว้นานๆเหมือนขึ้นจางๆ ตรวจครั้งที่2 วันที่25พ.ย ขึ้น1ขีด มีอาการเจ็บเต้านมทั้งแต่วันที่24 พ.ยถึงวันที่3 ธ.ค ยังไม่หาย แบบนี้จะท้องไหมคะ
สวัสดีค่ะ geeee,การมีเพศสัมพันธ์ในวันที่ 27 และ 28 ต.ค. หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะและหลังจากนั้น หากอยู่ในช่วงประมาณ 1 สัปดาห์หลังทานยา ได้มีเลือดออกมา โดยที่ไม่ได้อยู่ในช่วงวันที่ที่ประจำเดือนจะมา ก็น่าจะเป็นเลือดที่เกิดจากผลของยาได้ ซึ่งหากมานาน 3-4 วัน ก็ไม่ได้ถือว่าผิดปกติอะไรและหากได้ตรวจหาการตั้งครรภ์ในวันที่ 10 พ.ย. และ 25 พ.ย. แล้วพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ส่วนการที่เมื่อตั้งทิ้งไว้นานๆ แล้วขึ้นขีดที่ 2 นั้น ไม่ได้ถือว่าเป็นผลบวก โดยรอยเส้นที่ 2 เกิดจากรอยระเหยของปัสสาวะค่ะ ทั้งนี้ โดยปกติ การอ่านผลตรวจการตั้งครรภ์ ต้องอ่านภายในไม่เกิน 5 นาทีหลังการทดสอบค่ะส่วนอาการเจ็บเต้านมที่เกิดขึ้น จึงไม่ได้เกิดจากการตั้งครรภ์ แต่อาจเกิดจากสาเหตุ เช่น การแปรปรวนของฮอร์โมนที่อาจเป็นผลจากยาคุมฉุกเฉิน การมีความเครียด วิตกกังวล เต้านมอักเสบ การใช้ยาฮอร์โมนอื่นๆ เช่น ยาสตรี สมุนไพรต่างๆ เป็นต้น หากอาการเจ็บเป็นไม่มาก ก็ให้สังเกตอาการไปก่อน แต่หากเจ็บมากขึ้น หรือมีเต้านมบวมแดงร่วมด้วย ก็ควรไปพบแพทย์เพื่อตรวจค่ะสำหรับประจำเดือน ก็อาจมาช้าจากผลของยาคุมฉุกเฉินได้ ดังนั้น ก็ควรรอต่อไปก่อนค่ะ